માઇગ્રેનના બે-તૃતીયાંશ કેસ પાછળ ફૅમિલી-હિસ્ટરી જવાબદાર હોઈ છે. આ ઉપરાંત હૉર્મોનનું બૅલૅન્સ ખોરવાઈ ત્યારે પણ આ રોગ થવાની શક્યતા રહેલી છે. મુંબઈ જેવા શહેરમાં આજે માઇગ્રેન જેવા રોગનું વધતું પ્રમાણ ચિંતાકારક છે એની પાછળ દરરોજ વધતો માનસિક તનાવ જવાબદાર છે. માઇગ્રેનનું પ્રમાણ પુરુષો કરતાં સ્ત્રીઓમાં વધુ જોવા મળે છે. અમુક એવા રોગો છે જેને કારણે અથવા જેની સાથે માઇગ્રેન થવાની શક્યતા રહે છે એ વિશે જણાવતાં ડૉ. શિરીષ હસ્તક કહે છે, ‘હેલ્ધી ડાયટ હોવા છતાં જે વ્યક્તિનું વજન જરૂર કરતાં ઓછું કે જરૂર કરતાં વધારે હોય, સતત થાક લાગતો હોય, વૉટર રિટેન્શનની તકલીફ રહેતી હોય, સાંધામાં સોજો રહેતો હોય, સાંધાનો દુખાવો હોય કે રૂમૅટૉઇડ આથ્રાર્રાઇટિસ હોય, મોઢામાં વારંવાર અલ્સર થઈ જતાં હોય, ગભરામણ કે જમ્યા પછી ખૂબ ધબકારા વધી જતા હોય, પાચન સંબંધિત કોઈ સમસ્યા રહેતી હોય, સવારે ઊઠો ત્યારે માંદા હો એવું લાગતું હોય, ડિપ્રેશન કે ઍન્ગ્ઝાયટીની તકલીફ હોય, વગર કારણે એકદમ જ પરસેવો વળી જતો હોય તો એવી વ્યક્તિને આ તકલીફોની સાથે-સાથે માઇગ્રેન થવાની પૂરી સંભાવના રહે છે.’